བཅར་འདྲི་མཇུག་བསྒྲིལ་རན་སྐབས་གཡང་འཛོམས་ཀྱིས་མྱོང་ཚོར་ཟབ་མོ་ཡོད་པའི་སྒོ་ནས་ཏང་དང་སྲིད་གཞུང་གིས་ང་ཚོ་ལག་ཤེས་བཟོ་རྩལ་པ་ཚོར་ཐུགས་ཁུར་གནང་བར་ངས་ལྷག་པར་དུ་བཀའ་དྲིན་ཆེ་ཞུ་རྒྱུ་ཡིན། ངའི་ཨ་ཕས་ང་ལ་རྒྱབ་སྐྱོར་གནང་བར་དྲིན་དེ་ལས་ཆེ། ཁོང་གིས་ང་ལ་མི་རིགས་ལག་ཤེས་བཟོ་རྩལ་སློང་སྦྱོང་བྱས་པའི་གོ་སྐབས་སྤྲད་ཟིན་རེད། ང་རང་ལ་ཆ་བཞག་ནས་བཤད་ན། ལག་ཤེས་བཟོ་རྩལ་སྦྱོང་གཉེར་བྱས་པ་འདི་ཁྱིམ་ཚང་གི་ཁུར་པོ་ཡང་དུ་གཏོང་ཆེད་མ་ཡིན། ལོ་བཅུ་ལྷག་རིང་ལ་སློབ་སྦྱོང་བྱས་པར་བརྒྱུད། ངས་དངོས་གནས་ལག་ཤེས་བཟོ་རྩལ་གྱི་རིག་གནས་འདི་ལ་དགའ་པོ་སྐྱེས་བྱུང་། ཧོར་སྤོས་བ་ཞིག་ཡིན་པའི་ཆ་ནས་བཤད་ན། ངས་བསམ་ན་ལག་ཤེས་བཟོ་རྩལ་འདི་རྒྱུན་སྤེལ་བྱ་རྒྱུའི་འོས་འབབ་ང་ལའང་ཡོད་ལེ་རེད་ཅེས་བཤད་པ་རེད།